Răzbunarea lui Putin. Rușii bombardează capitala Ucrainei: "O clădire rezidenţială din Kiev a fost lovită"
Data publicării:
O serie de explozii au zguduit Kievul, luni, după ce rușii au atacat din nou cu rachete capitalei Ucrainei. Cel puțin patru explozii puternice s-au auzit, iar o clădire rezidențială a fost lovită. Sirenele de raid aerian sună în capitala ucraineană, potrivit The Kyiv Independent.
"Explozii în capitală. De urgenţă la adăpost!", a scris primarul oraşului Kiev, Vitali Kliciko, pe Telegram.
Forţele Aeriene au raportat că o rachetă a fost trasă spre Kiev, iar apărarea antiaeriană a intrat în funcţiune.
Şeful administraţiei militare a regiunii, Serhii Popko, a declarat că, potrivit informaţiilor preliminare, în urma atacului cu rachetă asupra Kievului, au căzut resturi în districtul Pecersk. "O clădire rezidenţială a fost avariată. Serviciile de urgență se îndreaptă spre locul incidentului. Informațiile sunt în curs de clarificare", a spus el.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
La rândul său, primarul Kliciko a precizat că serviciile de urgenţă sunt chemate în prezent în cartierele Pecerski, Solomianski şi Dniprovski din capitală.
Capitala Ucrainei a fost vizată de un atac susţinut şi săptămâna trecută.
Noul atac are loc în condiţiile în care Moscova a trecut prin tragedia atentatului de vineri de la o sală de concerte, soldat cu 137 de morţi, pentru care organizaţia Stat Islamic şi-a asumat răspunderea, dar pe care Kremlinul, care a promis răzbunare, încearcă să-l pună pe seama Ucrainei.
De asemenea, atacul cu rachete asupra capitalei ucrainene are loc după ce forțele ucrainene au reușit o nouă lovitură spectaculoasă asupra flotei ruse din Crimeea.